गं.द. आंबेकर

गंगाधर दत्तात्रय आंबेकर ह्यांचा जन्म कोकणातील रायगड जिल्ह्यातील बिरवाडी गावात झाला.त्यांनी उच्च शिक्षण प्राप्त करून पुढे कामगार विषयक शिक्षण अहमदाबाद येथे मिळविले.

सामाजिक कार्य
सन १९३८ पासून आंबेकर हे कामगार चळवळीत सामील झाले. गिरणी कामगारांच्या समस्या सोडविण्यासाठी त्यांनी गिरणी कामगार सेवा संघ स्थापन केला. त्यांनी स्वतः होमिओपॅथी शिकून आजारी कामगारांना त्यांच्या घरी जाऊन उपचार केले.सन १९४६ मध्ये त्यांनी संस्थेचे नाव बदलले आणि राष्ट्रीय गिरणी कामगार संघ असे ठेवले. गिरणी कामगारांचे प्रश्न सोडवण्यासाठी त्यांनी सन १९४७,१९५६,१९६०, १९६४ असा प्रदीर्घ काळ न्यायालयात लढा दिला.
त्यांनी परळ आणि चुनाभट्टी येथे कामगार वसाहती निर्माण केल्या.खंडाळा येथे कामगार शिक्षण चालू केले.आजही त्यांच्या गावात त्यांच्या नावे गं.द.आंबेकर विद्यासंकुल निर्माण करून त्यांची गावकऱ्यांनी आठवण जपलेली आहे. त्यांच्या नावे जी.डी.आंबेकर कॉलेज ऑफ हॉटेल मॅनेजमेंट आणि जी.डी.आंबेकर प्रतिष्ठान कॉलेज ऑफ मँनेजमेंट अँड टेक्नॉलॉजी ह्या संस्था कार्यरत आहेत. त्यांनी आपल्या जीवनात कामगार हित हेच ध्येय ठेवून कार्य केले.
महाराष्ट्र टाईम्स, वसई विरार पुरवणी, मंगळवार,३ सप्टेंबर २०२४

वर्ग:मराठी समाजसेवक
वर्ग:पुरुष चरित्रलेख